CELEX: 32017H0615(01)
Language: mt
Date: 2017-05-22 00:00:00
Title: Rakkomandazzjoni tal-Kunsill tat-22 ta’ Mejju 2017 dwar il-Qafas Ewropew tal-Kwalifiki għat-tagħlim tul il-ħajja u li tħassar ir-Rakkomandazzjoni tal-Parlament Ewropew u tal-Kunsill tat-23 ta’ April 2008 dwar l-istabbiliment ta’ Qafas Ewropew tal-Kwalifiki għat-tagħlim tul il-ħajja

15.6.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 189/15
               
            RAKKOMANDAZZJONI TAL-KUNSILL
      tat-22 ta’ Mejju 2017
      dwar il-Qafas Ewropew tal-Kwalifiki għat-tagħlim tul il-ħajja u li tħassar ir-Rakkomandazzjoni tal-Parlament Ewropew u tal-Kunsill tat-23 ta’ April 2008 dwar l-istabbiliment ta’ Qafas Ewropew tal-Kwalifiki għat-tagħlim tul il-ħajja
      (2017/C 189/03)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 165 u 166 tiegħu,
      Wara li kkunsidra l-proposta mill-Kummissjoni Ewropea,
      Billi:
      
                  (1)
               
               
                  Il-kwalifiki għandhom diversi skopijiet. Dawn juru lil min iħaddem x’jafu u x’kapaċi jagħmlu fil-prinċipju dawk li għandhom il-kwalifiki fil-pussess tagħhom (“l-eżiti tat-tagħlim”). Dawn jaf ikunu prerekwiżit biex wieħed jaċċessa ċertu professjonijiet regolati. Jgħinu lill-awtoritajiet tal-edukazzjoni u t-taħriġ u lill-fornituri biex jiddeterminaw il-livell u l-kontenut tat-tagħlim li jkun inkiseb minn individwu. Dawn huma wkoll importanti għall-individwu bħala espressjoni ta’ kisba personali. Għaldaqstant il-kwalifiki għandhom rwol importanti biex tiżdied l-impjegabbiltà, u biex jiffaċilitaw il-mobbiltà u l-aċċess għall-edukazzjoni avvanzata.
               
            
                  (2)
               
               
                  Il-kwalifiki huma l-eżitu formali ta’ proċess ta’ valutazzjoni u validazzjoni minn awtorità kompetenti, u tipikament jieħdu l-għamla ta’ dokumenti bħalma huma ċ-ċertifikati jew id-diplomi. Dawn jistabbilixxu li individwu jkun kiseb eżiti tat-tagħlim skont standards partikolari. Dawk l-eżiti tat-tagħlim jistgħu jinkisbu b’mezzi differenti f’xenarji formali, mhux formali jew informali, sew jekk f’kuntest nazzjonali jew inkella internazzjonali. Jenħtieġ li l-informazzjoni dwar l-eżiti tat-tagħlim tkun faċilment aċċessibbli u trasparenti.
               
            
                  (3)
               
               
                  Ir-Rakkomandazzjoni tal-Parlament Ewropew u tal-Kunsill tat-23 ta’ April 2008 dwar l-istabbiliment ta’ Qafas Ewropew tal-Kwalifiki għat-tagħlim tul il-ħajja (1) sawret qafas ta’ referenza komuni bi tmien livelli ta’ kwalifiki, espressi bħala eżiti tat-tagħlim b’livelli dejjem ogħla ta’ profiċjenza. Huma jservu ta’ għodda ta’ konverżjoni bejn is-sistemi differenti tal-kwalifiki u l-livelli tagħhom. Il-Qafas Ewropew tal-Kwalifiki għat-tagħlim tul il-ħajja (QEK) għandu l-għan li jtejjeb it-trasparenza, il-komparabbiltà u l-portabbiltà tal-kwalifiki tan-nies.
               
            
                  (4)
               
               
                  L-objettivi aktar ġenerali ta’ din ir-Rakkomandazzjoni huma li tikkontribwixxi għall-modernizzazzjoni tas-sistemi tal-edukazzjoni u t-taħriġ, u li żżid l-impjegabbiltà, il-mobbiltà u l-integrazzjoni soċjali tal-ħaddiema u ta’ min jitgħallem. Din għandha wkoll l-għan li ttejjeb ir-rabta bejn it-tagħlim formali, mhux formali u informali u li tappoġġa l-validazzjoni tal-eżiti tat-tagħlim li jinkisbu f’xenarji differenti.
               
            
                  (5)
               
               
                  L-Istati Membri żviluppaw jew qegħdin jiżviluppaw oqfsa nazzjonali tal-kwalifiki msejsa fuq l-eżiti tat-tagħlim u qed jorbtuhom mal-QEK permezz ta’ proċess ta’ “referenzjar”. Il-livelli tal-QEK u d-deskritturi tal-eżiti tat-tagħlim jikkontribwixxu għal titjib fit-trasparenza u l-komparabbiltà tal-kwalifiki ta’ sistemi nazzjonali differenti. Jikkontribwixxu wkoll għal ċaqliqa ġenerali fl-edukazzjoni u fit-taħriġ orjentata lejn l-eżiti tat-tagħlim. Jenħtieġ li r-referenzjar għall-QEK isir permezz tal-oqfsa nazzjonali tal-kwalifiki jew, meta dawn ma jkunux jeżistu, permezz tas-sistemi nazzjonali tal-kwalifiki (minn hawn ‘il quddiem “oqfsa jew sistemi nazzjonali tal-kwalifiki”).
               
            
                  (6)
               
               
                  Il-kwalifiki jkunu aktar trasparenti u komparabbli jekk jiġu ppreżentati f’dokumenti li jinkludu referenza għal-livell applikabbli tal-QEK u deskrizzjoni tal-eżiti tat-tagħlim miksuba.
               
            
                  (7)
               
               
                  Jenħtieġ li fl-implimentazzjoni tal-QEK fil-livell tal-Unjoni u fil-livell nazzjonali jiġu involuti firxa wiesgħa ta’ partijiet ikkonċernati sabiex jiġi żgurat li jkollu appoġġ wiesa’. Il-partijiet ikkonċernati ewlenin jinkludu lil kull min jitgħallem, il-fornituri tal-edukazzjoni u t-taħriġ, l-awtoritajiet tal-kwalifiki, il-korpi responsabbli għall-assigurazzjoni tal-kwalità, min iħaddem, it-trade unions, il-kmamar tal-industrija, tal-kummerċ u tal-artiġjanat, il-korpi involuti fir-rikonoxximent tal-kwalifiki akkademiċi u professjonali, is-servizzi tal-impjiegi u s-servizzi responsabbli għall-integrazzjoni tal-migranti.
               
            
                  (8)
               
               
                  Fir-rapport tagħha għall-Parlament Ewropew u l-Kunsill tad-19 ta’ Diċembru 2013 dwar l-evalwazzjoni tal-QEK, il-Kummissjoni kkonkludiet li l-QEK hu aċċettat b’mod ġenerali bħala punt ta’ referenza fl-iżvilupp tal-oqfsa nazzjonali tal-kwalifiki, fl-implimentazzjoni tal-approċċ ibbażat fuq l-eżiti tat-tagħlim, u fit-titjib tat-trasparenza u r-rikonoxximent tal-ħiliet u tal-kompetenzi. Dan enfasizza li jenħtieġ li l-Unjoni tagħmilha possibbli għal min jitgħallem u għall-ħaddiema biex itejbu l-viżibbiltà tal-ħiliet u l-kompetenzi tagħhom irrispettivament minn fejn ikunu kisbuhom.
               
            
                  (9)
               
               
                  F’dak ir-rapport il-Kummissjoni kkonkludiet ukoll li l-Grupp Konsultattiv dwar il-QEK ipprovda gwida effettiva għall-proċessi nazzjonali ta’ referenzjar u bena fiduċja u intendiment fost il-pajjiżi parteċipanti. Ikkonkludiet ukoll li l-effettività tal-Punti ta’ Koordinazzjoni Nazzjonali tal-QEK fil-biċċa l-kbira tiddependi fuq kemm għandhom rabta mill-qrib mal-governanza nazzjonali tal-proċess ta’ referenzjar.
               
            
                  (10)
               
               
                  Fid-dawl tal-evalwazzjoni pożittiva ta’ dak il-grupp, hu kruċjali li l-Grupp Konsultattiv dwar il-QEK ikompli biex issir implimentazzjoni konsistenti, koerenti, trasparenti u kkoordinata ta’ din ir-Rakkomandazzjoni.
               
            
                  (11)
               
               
                  It-trasparenza u r-rikonoxximent tal-ħiliet u tal-kwalifiki huma waħda mill-prijoritajiet il-ġodda tar-Rapport Konġunt tal-2015 mill-Kunsill u l-Kummissjoni dwar l-implimentazzjoni tal-qafas strateġiku għall-kooperazzjoni Ewropea fl-edukazzjoni u t-taħriġ (ET 2020). Ir-rapport jenfasizza li jenħtieġ li l-QEK jiġi żviluppat aktar biex il-kwalifiki jsiru aktar trasparenti u komparabbli. B’rabta mal-migranti li jkun għadhom kif waslu, ir-rapport jisħaq ukoll dwar il-fatt li l-istrumenti eżistenti favur it-trasparenza jistgħu jgħinu biex il-kwalifiki barranin jinftiehmu aħjar fl-Unjoni, u viċi versa.
               
            
                  (12)
               
               
                  Il-QEK u l-oqfsa jew is-sistemi nazzjonali tal-kwalifiki li jagħmlu referenza għalih jistgħu jappoġġaw il-prattiki eżistenti għar-rikonoxximent billi jtejbu l-fiduċja, l-intendiment u l-komparabbiltà tal-kwalifiki miksuba. Dan jista’ jiffaċilita l-proċess ta’ rikonoxximent għall-finijiet tat-tagħlim u tax-xogħol. L-oqfsa ta’ kwalifiki globali bħall-QEK jistgħu jservu ta’ għodod ta’ informazzjoni għall-prattiki ta’ rikonoxximent kif imsemmi fir-Rakkomandazzjoni dwar l-użu tal-Oqfsa ta’ Kwalifiki fir-rikonoxximent ta’ kwalifiki barranin, kif adottata skont il-Konvenzjoni dwar ir-Rikonoxximent ta’ Kwalifiki dwar l-Edukazzjoni Għolja fir-Reġjun Ewropew.
               
            
                  (13)
               
               
                  L-oqfsa u s-sistemi nazzjonali tal-kwalifiki jinbidlu maż-żmien, u għalhekk jenħtieġ li r-referenzjar għall-QEK jiġi rieżaminat u aġġornat, kull meta jkun rilevanti.
               
            
                  (14)
               
               
                  Il-fiduċja fil-kwalità u fil-livell tal-kwalifiki li huma parti mill-oqfsa u s-sistemi nazzjonali tal-kwalifiki li jagħmlu referenza għall-QEK (minn hawn ‘il quddiem “il-kwalifiki b’livell tal-QEK”) hija essenzjali biex jingħata appoġġ lill-mobbiltà ta’ min jitgħallem u tal-ħaddiema fi ħdan il-fruntieri ġeografiċi u settorjali u bejniethom. Fir-Rakkomandazzjoni tal-Parlament Ewropew u tal-Kunsill tat-23 ta’ April 2008 dwar l-istabbiliment ta’ Qafas Ewropew tal-Kwalifiki għat-tagħlim tul il-ħajja, kien hemm prinċipji komuni dwar l-assigurazzjoni tal-kwalità fl-edukazzjoni għolja u fl-edukazzjoni u t-taħriġ vokazzjonali. Dawn kienu jirrispettaw ir-responsabbiltà tal-Istati Membri li joħolqu arranġamenti għall-assigurazzjoni tal-kwalità li japplikaw għall-kwalifiki nazzjonali, f’konformità mal-prinċipju tas-sussidjarjetà. L-Istandards u l-Linji Gwida għall-Assigurazzjoni tal-Kwalità fiż-Żona Ewropea tal-Edukazzjoni Għolja u l-Qafas Ewropew ta’ Referenza tal-Assigurazzjoni tal-Kwalità għall-Edukazzjoni u t-Taħriġ Vokazzjonali jifirxu l-pedament għal dawn il-prinċipji komuni.
               
            
                  (15)
               
               
                  Il-possibbiltà li jiġi żviluppat reġistru, barra mill-qasam tal-edukazzjoni għolja, għall-korpi li jwettqu monitoraġġ tas-sistemi tal-assigurazzjoni tal-kwalità tista’ tiġi esplorata.
               
            
                  (16)
               
               
                  Is-sistemi ta’ kreditu jistgħu jgħinu lill-individwi biex javvanzaw fit-tagħlim billi jiffaċilitaw il-perkorsi ta’ tagħlim flessibbli u t-trasferiment fost diversi livelli u tipi ta’ edukazzjoni u taħriġ u bejn il-fruntieri nazzjonali, biex b’hekk min jitgħallem ikun jista’ jakkumula u jittrasferixxi diversi eżiti ta’ tagħlim li jkun kiseb f’kuntesti differenti ta’ tagħlim, inkluż tagħlim online, mhux formali u informali. L-approċċ ibbażat fuq l-eżiti tat-tagħlim jista’ wkoll jiffaċilita t-tfassil, l-implimentazzjoni u l-valutazzjoni tal-kwalifiki kompluti jew tal-komponenti tal-kwalifiki.
               
            
                  (17)
               
               
                  Is-sistemi ta’ kreditu kemm fil-livell nazzjonali kif ukoll fil-livell Ewropew jaħdmu f’kuntesti istituzzjonali bħall-edukazzjoni għolja jew l-edukazzjoni u t-taħriġ vokazzjonali. Fil-livell Ewropew, ġiet żviluppata s-Sistema Ewropea għall-Akkumulazzjoni u t-Trasferiment ta’ Krediti għall-edukazzjoni għolja fiż-Żona Ewropea tal-Edukazzjoni Għolja. Għall-edukazzjoni u t-taħriġ vokazzjonali, qed titfassal is-Sistema Ewropea ta’ Kredits għall-Edukazzjoni u t-Taħriġ Vokazzjonali f’konformità mar-Rakkomandazzjoni tal-Parlament Ewropew u tal-Kunsill tat-18 ta’ Ġunju 2009 dwar l-istabbiliment ta’ Sistema Ewropea ta’ Krediti għall-Edukazzjoni u t-Taħriġ Vokazzjonali (ECVET) (2). Ir-rabtiet bejn l-oqfsa nazzjonali tal-kwalifiki u s-sistemi ta’ kreditu jistgħu jiġu promossi, fejn adatt.
               
            
                  (18)
               
               
                  Filwaqt li l-acquis tal-Unjoni dwar il-migrazzjoni legali u l-asil jipprevedi trattament daqs iċ-ċittadini f’dak li għandu x’jaqsam mar-rikonoxximent tal-kwalifiki u anke għal miżuri ta’ faċilitazzjoni fejn jidħlu l-benefiċjarji ta’ protezzjoni internazzjonali f’konformità mad-Direttiva 2011/95/UE tal-Parlament Ewropew u tal-Kunsill (3), fost iċ-ċittadini ta’ pajjiżi terzi b’edukazzjoni terzjarja jippersistu rati għoljin ta’ soprakwalifiki u sottoimpjiegi. Permezz tal-kooperazzjoni bejn l-Unjoni u l-pajjiżi terzi b’rabta mat-trasparenza tal-kwalifiki, tista’ titrawwem l-integrazzjoni tal-migranti fis-swieq tax-xogħol tal-Unjoni. Billi l-flussi migratorji lejn u mill-Unjoni qed jikbru, hemm bżonn li l-kwalifiki mogħtija barra mill-Unjoni jinftiehmu aħjar u jiġu rikonoxxuti b’mod aktar ġust.
               
            
                  (19)
               
               
                  Il-karatteristiċi ewlenin tal-QEK, jiġifieri l-approċċ tiegħu bbażat fuq l-eżiti tat-tagħlim, id-definizzjoni tad-deskritturi tal-livell, u l-istabbiliment ta’ kriterji għar-referenzjar kif żviluppati mill-Grupp Konsultattiv dwar il-QEK, kienu sors ta’ ispirazzjoni għall-iżvilupp ta’ oqfsa nazzjonali u reġjonali ta’ kwalifiki madwar id-dinja. Kulma jmur, l-għadd ta’ pajjiżi terzi u reġjuni li qed jippruvaw iqarrbu l-qafas tal-kwalifiki tagħhom lejn il-QEK qed jiżdied.
               
            
                  (20)
               
               
                  Id-Direttiva 2005/36/KE tal-Parlament Ewropew u tal-Kunsill (4) tistipula li jistgħu jiġu stabbiliti oqfsa komuni ta’ taħriġ għal professjonijiet regolati permezz ta’ att delegat tal-Kummissjoni bħala sett komuni ta’ għarfien, ħiliet u kompetenzi. L-oqfsa komuni ta’ taħriġ għandhom ikunu bbażati fuq il-livelli tal-QEK. Ir-referenza għal-livelli tal-QEK dwar il-kwalifiki ma għandhiex taffettwa l-aċċess għas-suq tax-xogħol meta jkunu ġew rikonoxxuti kwalifiki professjonali f’konformità mad-Direttiva 2005/36/KE.
               
            
                  (21)
               
               
                  Il-Qafas tal-Kwalifiki taż-Żona Ewropea tal-Edukazzjoni Għolja jipprevedi deskritturi għaċ-ċiklu qasir (li jistgħu jkunu fi ħdan l-ewwel ċiklu jew marbutin miegħu), għall-ewwel, it-tieni u t-tielet ċiklu tal-edukazzjoni għolja. Kull deskrittur taċ-ċiklu fih dikjarazzjoni dwar il-kisbiet u l-kapaċitajiet assoċjati mal-kwalifiki mogħtija fi tmiem dak iċ-ċiklu. Il-QEK hu kompatibbli mal-qafas tal-kwalifiki taż-Żona Ewropea tal-Edukazzjoni Għolja u mad-deskritturi taċ-ċikli tiegħu. Iċ-ċiklu qasir (li jista’ jkun fi ħdan l-ewwel ċiklu jew marbut miegħu), l-ewwel, it-tieni u t-tielet ċiklu tal-qafas tal-kwalifiki taż-Żona Ewropea tal-Edukazzjoni Għolja jikkorrispondu għal-livelli 5-8 tal-QEK, rispettivament.
               
            
                  (22)
               
               
                  Id-Deċiżjoni 2241/2004/KE tal-Parlament Ewropew u tal-Kunsill (5) tgħin lin-nies jippreżentaw il-ħiliet, il-kompetenzi u l-kwalifiki tagħhom aħjar.
               
            
                  (23)
               
               
                  Il-Kummissjoni qed tiżviluppa Klassifikazzjoni Ewropea ta’ Ħiliet, Kompetenzi, Kwalifiki u Impjiegi (ESCO). Jekk tintuża fuq bażi volontarja, din tista’ tappoġġa titjib fir-rabta bejn l-edukazzjoni u l-impjiegi. Id-data żviluppata mill-Istati Membri fil-kuntest tal-QEK tista’ sservi bħala kontribut għal din il-klassifikazzjoni.
               
            
                  (24)
               
               
                  Jenħtieġ li jkun hemm informazzjoni faċilment aċċessibbli għall-pubbliku dwar il-proċess tar-referenzjar tal-oqfsa jew is-sistemi nazzjonali tal-kwalifiki għall-QEK u dwar il-kwalifiki b’livell tal-QEK. L-użu ta’ strutturi u formati komuni tad-data għandu jgħin biex jintlaħaq dan l-objettiv. Dan għandu jiffaċilita l-intendiment u l-użu tal-informazzjoni ppubblikata dwar il-kwalifiki.
               
            
                  (25)
               
               
                  Fil-livell nazzjonali u tal-Unjoni jenħtieġ li jkun hemm koerenza, komplementarjetà u sinerġiji bejn l-implimentazzjoni tal-QEK, l-oqfsa jew is-sistemi nazzjonali tal-kwalifiki u l-għodod dwar it-trasparenza u r-rikonoxximent tal-ħiliet, il-kompetenzi u l-kwalifiki, inkluż dawk għall-assigurazzjoni tal-kwalità, l-akkumulazzjoni u t-trasferimenti tal-krediti u l-għodod żviluppati fil-kuntest taż-Żona Ewropea tal-Edukazzjoni Għolja dwar it-trasparenza u r-rikonoxximent ta’ ħiliet, kompetenzi u kwalifiki.
               
            
                  (26)
               
               
                  Jenħtieġ li l-iżvilupp tal-QEK ikun kompletament koerenti mal-kooperazzjoni Ewropea eżistenti fl-edukazzjoni u fit-taħriġ skont il-qafas strateġiku ET 2020 u oqfsa strateġiċi Ewropej futuri dwar l-edukazzjoni u t-taħriġ.
               
            
                  (27)
               
               
                  Din ir-Rakkomandazzjoni la tissostitwixxi u lanqas ma tiddefinixxi l-oqfsa jew is-sistemi nazzjonali tal-kwalifiki. Il-QEK ma jiddeskrivix kwalifiki speċifiċi jew il-kompetenzi ta’ individwu u jenħtieġ li l-kwalifiki partikolari jkollhom referenza għal-livell adatt tal-QEK permezz tas-sistemi nazzjonali rilevanti tal-kwalifiki.
               
            
                  (28)
               
               
                  Din ir-Rakkomandazzjoni tikkonsolida l-QEK bħala qafas ta’ referenza komuni bi tmien livelli espressi bħala eżiti tat-tagħlim, li jservu bħala għodda ta’ konverżjoni bejn l-oqfsa jew is-sistemi nazzjonali tal-kwalifiki differenti u l-livelli tagħhom.
               
            
                  (29)
               
               
                  Fid-dawl tan-natura mhux vinkolanti tagħha, din ir-Rakkomandazzjoni tikkonforma mal-prinċipji tas-sussidjarjetà u tal-proporzjonalità billi tappoġġa u tissupplimenta l-attivitajiet tal-Istati Membri billi tiffaċilita aktar kooperazzjoni bejniethom sabiex jiżdiedu t-trasparenza, il-komparabbiltà u l-portabbiltà tal-kwalifiki tan-nies. Jenħtieġ li din tiġi implimentata f’konformità mal-liġi u l-prattika nazzjonali,
               
            B’DAN JIRRAKKOMANDA LI, SKONT IĊ-ĊIRKOSTANZI NAZZJONALI, L-ISTATI MEMBRI:
      
               
                  1.
               
               
                  Jużaw il-QEK biex jirreferenzjaw l-oqfsa jew is-sistemi nazzjonali tal-kwalifiki u biex iqabblu t-tipi u l-livelli kollha tal-kwalifiki fl-Unjoni li huma parti mill-oqfsa jew is-sistemi nazzjonali tal-kwalifiki, b’mod partikolari billi jirreferenzjaw il-livelli tal-kwalifiki tagħhom għal-livelli tal-QEK stabbiliti fl-Anness II u billi jużaw il-kriterji stabbiliti fl-Anness III.
               
            
               
                  2.
               
               
                  Fejn rilevanti, iwettqu rieżami u jaġġornaw ir-referenzjar tal-livelli tal-oqfsa jew is-sistemi nazzjonali tal-kwalifiki għal-livelli tal-QEK stabbiliti fl-Anness II u billi jużaw il-kriterji stabbiliti fl-Anness III, bl-attenzjoni dovuta għall-kuntest nazzjonali.
               
            
               
                  3.
               
               
                  Jiżguraw li l-kwalifiki b’livell tal-QEK jikkonformaw mal-prinċipji komuni għall-assigurazzjoni tal-kwalità stabbiliti fl-Anness IV, mingħajr preġudizzju għall-prinċipji nazzjonali tal-assigurazzjoni tal-kwalità li jkunu japplikaw għall-kwalifiki nazzjonali.
               
            
               
                  4.
               
               
                  Fejn adatt, jippromwovu rabtiet bejn sistemi ta’ kreditu u oqfsa jew sistemi nazzjonali tal-kwalifiki b’kont meħud tal-prinċipji komuni dwar is-sistemi ta’ kreditu stabbiliti fl-Anness V, mingħajr preġudizzju għad-deċiżjonijiet nazzjonali (i) biex isir użu mis-sistemi ta’ kreditu u (ii) biex issir korrelazzjoni bejnhom u l-oqfsa jew is-sistemi nazzjonali tal-kwalifiki. Dawk il-prinċipji komuni mhumiex ser iwasslu għal rikonoxximent awtomatiku tal-kwalifiki.
               
            
               
                  5.
               
               
                  Fejn adatt, jieħdu miżuri, sabiex id-dokumenti tal-kwalifiki kollha li jkunu għadhom kif inħarġu mill-awtoritajiet kompetenti (eż. ċertifikati, diplomi, supplimenti għaċ-ċertifikati, supplimenti għad-diplomi), u/jew ir-reġistri tal-kwalifiki jkun fihom referenza ċara għal-livell adatt tal-QEK.
               
            
               
                  6.
               
               
                  Jippubblikaw ir-riżultati tal-proċess ta’ referenzjar kemm fil-livell nazzjonali kif ukoll fil-livell tal-Unjoni u, fejn possibbli, jiżguraw li l-informazzjoni dwar il-kwalifiki u l-eżiti tat-tagħlim tagħhom tkun aċċessibbli u ppubblikata, bl-użu tal-ispazji riservati għad-data f’konformità mal-Anness VI.
               
            
               
                  7.
               
               
                  Iħeġġu l-użu tal-QEK mis-sħab soċjali, is-servizzi pubbliċi tal-impjiegi, il-fornituri tal-edukazzjoni, il-korpi responsabbli għall-assigurazzjoni tal-kwalità u l-awtoritajiet pubbliċi biex jappoġġaw it-tqabbil tal-kwalifiki u t-trasparenza tal-eżiti tat-tagħlim.
               
            
               
                  8.
               
               
                  Jiżguraw il-kontinwità u l-koordinazzjoni tal-kompiti implimentati mill-Punti ta’ Koordinazzjoni Nazzjonali tal-QEK (PKN tal-QEK). Il-kompiti ewlenin tal-PKN tal-QEK huma li jappoġġaw lill-awtoritajiet nazzjonali fir-referenzjar tal-oqfsa jew is-sistemi nazzjonali tal-kwalifiki għall-QEK u biex il-QEK titqarreb aktar lejn l-individwi u l-organizzazzjonijiet,
               
            B’DAN JIRRAKKOMANDA LI L-KUMMISSJONI, F’KOOPERAZZJONI MAL-ISTATI MEMBRI U L-PARTIJIET IKKONĊERNATI FI ĦDAN IL-GRUPP KONSULTATTIV DWAR IL-QEK:
      
               
                  9.
               
               
                  Tappoġġa l-konsistenza fl-implimentazzjoni ulterjuri tal-QEK fost l-Istati Membri permezz ta’ tqabbil ta’ u diskussjoni dwar il-metodoloġiji li jintużaw biex jiġu stabbiliti livelli ta’ kwalifiki f’oqfsa jew sistemi nazzjonali tal-kwalifiki, b’attenzjoni dovuta għall-kuntesti nazzjonali.
               
            
               
                  10.
               
               
                  B’kont meħud tal-kuntesti nazzjonali, tappoġġa l-iżvilupp ta’ metodoloġiji għad-deskrizzjoni, l-użu u l-applikazzjoni tal-eżiti tat-tagħlim sabiex iżżid it-trasparenza u l-intendiment u l-komparabbiltà tal-kwalifiki.
               
            
               
                  11.
               
               
                  Tappoġġa l-istabbiliment ta’ proċeduri volontarji dwar l-istabbiliment ta’ livelli ta’ kwalifiki internazzjonali permezz ta’ oqfsa jew sistemi nazzjonali tal-kwalifiki u l-iskambju ta’ informazzjoni u l-konsultazzjoni bejn l-Istati Membri dwar dawk il-proċeduri biex tiġi żgurata l-konsistenza.
               
            
               
                  12.
               
               
                  Tiżviluppa gwida għal komunikazzjoni dwar il-QEK, b’mod partikolari dwar kif għandhom jiġu ppreżentati l-livelli tal-QEK fuq iċ-ċertifikati, id-diplomi u s-supplimenti li jkunu għadhom kif inħarġu, u/jew fuq ir-reġistri tal-kwalifiki, f’konformità mas-sistemi u r-regolamenti nazzjonali dwar iċ-ċertifikati u d-diplomi.
               
            
               
                  13.
               
               
                  Tesplora l-possibbiltajiet għall-iżvilupp u l-applikazzjoni ta’ kriterji u proċeduri li, f’konformità ma’ ftehimiet internazzjonali, jippermettu li jsir tqabbil bejn l-oqfsa nazzjonali u reġjonali tal-kwalifiki ta’ pajjiżi terzi u l-QEK.
               
            
               
                  14.
               
               
                  Tistabbilixxi tagħlim bejn il-pari u skambji tal-aħjar prattiki fost l-Istati Membri u, fejn adatt, tiffaċilita l-għoti ta’ konsulenza bejn il-pari fuq talba mill-Istati Membri,
               
            B’DAN JIRRAKKOMANDA LI L-KUMMISSJONI:
      
               
                  15.
               
               
                  Tiżgura li l-implimentazzjoni ta’ din ir-Rakkomandazzjoni tiġi appoġġata minn azzjonijiet iffinanzjati minn programmi rilevanti tal-Unjoni.
               
            
               
                  16.
               
               
                  Tiżgura governanza effettiva tal-implimentazzjoni tal-QEK billi żżomm u tappoġġa b’mod sħiħ il-Grupp Konsultattiv dwar il-QEK li ġie stabbilit fl-2009 u li hu magħmul minn rappreżentanti tal-Istati Membri u pajjiżi parteċipanti oħrajn, is-sħab soċjali u partijiet ikkonċernati oħrajn, kif adatt. Jenħtieġ li l-Grupp Konsultattiv dwar il-QEK jiżgura koerenza ġenerali u jippromwovi t-trasparenza u l-fiduċja fil-proċess ta’ referenzjar tal-oqfsa jew is-sistemi nazzjonali tal-kwalifiki nazzjonali għall-QEK.
               
            
               
                  17.
               
               
                  Tirrapporta dwar il-progress li jkun sar wara l-adozzjoni ta’ din ir-Rakkomandazzjoni, kif adatt, fil-kuntest tal-oqfsa rilevanti tal-politika dwar l-edukazzjoni, it-taħriġ u l-impjiegi.
               
            
               
                  18.
               
               
                  F’kooperazzjoni mal-Istati Membri u wara li tikkonsulta l-partijiet konċernati, tivvaluta u tevalwa l-azzjoni meħuda b’rispons għal din ir-Rakkomandazzjoni, u sal-2022 tirrapporta lill-Kunsill dwar l-esperjenza miksuba u l-implikazzjonijiet għall-futur, inkluż, rieżami jew reviżjoni possibbli tar-Rakkomandazzjoni, fejn dan ikun meħtieġ.
               
            Ir-Rakkomandazzjoni tal-Parlament Ewropew u tal-Kunsill tat-23 ta’ April 2008 dwar l-istabbiliment ta’ Qafas Ewropew tal-Kwalifiki għat-tagħlim tul il-ħajja, tħassret.
      
         Magħmul fi Brussell, it-22 ta’ Mejju 2017.
         
            
               Għall-Kunsill
            
            
               Il-President
            
            E. BARTOLO
         
      
      
         (1)  ĠU C 111, 6.5.2008, p. 1.
      
         (2)  ĠU C 155, 8.7.2009, p. 11.
      
         (3)  Id-Direttiva 2011/95/UE tal-Parlament Ewropew u tal-Kunsill tat-13 ta’ Diċembru 2011 dwar standards għall-kwalifika ta’ ċittadini nazzjonali ta’ pajjiżi terzi jew persuni mingħajr stat bħala benefiċjarji ta’ protezzjoni internazzjonali, għal stat uniformi għar-refuġjati jew għal persuni eliġibbli għal protezzjoni sussidjarja, u għall-kontenut tal-protezzjoni mogħtija (ĠU L 337, 20.12.2011, p. 9).
      
         (4)  Id-Direttiva 2005/36/KE tal-Parlament Ewropew u tal-Kunsill tas-7 ta’ Settembru 2005 dwar ir-rikonoxximent ta’ kwalifiki professjonali (ĠU L 255, 30.9.2005, p. 22).
      
         (5)  Id-Deċiżjoni Nru 2241/2004/KE tal-Parlament Ewropew u tal-Kunsill tal-15 ta’ Diċembru 2004 dwar qafas Komunitarju waħdieni għat-trasparenza tal-kwalifiki u tal-kompetenzi (Europass) (ĠU L 390, 31.12.2004, p. 6).
      
         ANNESS I
         Definizzjonijiet
         Għall-finijiet ta’ din ir-Rakkomandazzjoni, għandhom japplikaw id-definizzjonijiet li ġejjin:
         
                     (a)
                  
                  
                     
                        “kwalifika” tfisser eżitu formali ta’ proċess ta’ valutazzjoni u ta’ validazzjoni li jinkiseb meta awtorità kompetenti tiddetermina li l-individwu jkun kiseb eżiti tat-tagħlim li jilħqu standards partikolari;
                  
               
                     (b)
                  
                  
                     
                        “sistema nazzjonali tal-kwalifiki” tfisser l-aspetti kollha tal-attività ta’ Stat Membru relatati mar-rikonoxximent tat-tagħlim u mekkaniżmi oħra li jorbtu l-edukazzjoni u t-taħriġ mas-suq tax-xogħol u mas-soċjetà ċivili. Din tinkludi l-iżvilupp u l-implimentazzjoni ta’ arranġamenti u proċessi istituzzjonali relatati mal-assigurazzjoni tal-kwalità, mal-valutazzjoni u mal-għoti tal-kwalifiki. Sistema nazzjonali tal-kwalifiki tista’ tkun magħmula minn diversi sottosistemi u tista’ tinkludi qafas nazzjonali tal-kwalifiki;
                  
               
                     (c)
                  
                  
                     
                        “qafas nazzjonali tal-kwalifiki” tfisser strument għall-klassifikazzjoni tal-kwalifiki skont sett ta’ kriterji għal livelli speċifikati ta’ tagħlim miksub, li għandu l-għan li jintegra u jikkoordina s-sottosistemi nazzjonali tal-kwalifiki u li jtejjeb it-trasparenza, l-aċċess, il-progress u l-kwalità tal-kwalifiki b’rabta mas-suq tax-xogħol u s-soċjetà ċivili;
                  
               
                     (d)
                  
                  
                     
                        “kwalifika internazzjonali” tfisser kwalifika mogħtija minn korp internazzjonali stabbilit legalment (assoċjazzjoni, organizzazzjoni, settur jew kumpannija) jew minn korp nazzjonali li jaġixxi f’isem korp internazzjonali li jintuża f’aktar minn pajjiż wieħed, u li jinkludi eżiti tat-tagħlim ivvalutati b’referenza għal standards stabbiliti minn korp internazzjonali;
                  
               
                     (e)
                  
                  
                     
                        “eżiti tat-tagħlim” tfisser dikjarazzjonijiet ta’ dak li jaf, jifhem u jkun kapaċi jagħmel min jitgħallem ladarba jtemm il-proċess tat-tagħlim, li huma ddefiniti f’termini ta’ għarfien, ħiliet u responsabbiltà u awtonomija;
                  
               
                     (f)
                  
                  
                     
                        “għarfien” tfisser l-eżitu tal-assimilazzjoni tal-informazzjoni permezz tat-tagħlim. L-għarfien hu ġabra ta’ fatti, prinċipji, teoriji u prattiki li jkunu relatati ma’ qasam ta’ xogħol jew ta’ studju. Fil-kuntest tal-QEK, l-għarfien jiġi deskritt bħala teoretiku u/jew fattwali;
                  
               
                     (g)
                  
                  
                     
                        “ħiliet” tfisser il-kapaċità li wieħed japplika l-għarfien u li juża dak li jaf biex iwettaq kompiti u jsolvi problemi. Fil-kuntest tal-QEK, il-ħiliet jiġu deskritti bħala konjittivi (peress li jinvolvu l-użu tal-loġika, l-intwizzjoni u l-ħsieb kreattiv) jew prattiċi (peress li jinvolvu l-kapaċità manwali u l-użu ta’ metodi, materjal, għodda u strumenti);
                  
               
                     (h)
                  
                  
                     
                        “responsabbiltà u awtonomija” tfisser il-kapaċità ta’ min jitgħallem li japplika l-għarfien u l-ħiliet b’mod awtonomu u b’responsabbiltà;
                  
               
                     (i)
                  
                  
                     
                        “kompetenza” tfisser il-ħila manifestata li wieħed juża l-għarfien, il-ħiliet u l-kapaċitajiet personali, soċjali u/jew metodoloġiċi, f’sitwazzjonijiet ta’ xogħol jew studju u fl-iżvilupp professjonali u personali;
                  
               
                     (j)
                  
                  
                     
                        “validazzjoni tat-tagħlim mhux formali u informali” tfisser il-proċess ta’ konferma minn awtorità kompetenti li individwu jkun kiseb eżiti tat-tagħlim f’xenarji ta’ tagħlim mhux formali u informali mkejla skont standard rilevanti u li jikkonsisti minn dawn l-erba’ fażijiet distinti li ġejjin: l-identifikazzjoni permezz ta’ djalogu tal-esperjenzi partikolari ta’ individwu, dokumentazzjoni li turi l-esperjenzi tal-individwu, valutazzjoni formali ta’ dawk l-esperjenzi u ċertifikazzjoni tar-riżultati tal-valutazzjoni li tista’ twassal għal kwalifika parzjali jew sħiħa;
                  
               
                     (k)
                  
                  
                     
                        “rikonoxximent formali tal-eżiti tat-tagħlim” tfisser il-proċess tal-għoti ta’ status uffiċjali minn awtorità kompetenti għal eżiti tat-tagħlim miksuba għall-finijiet ta’ studji ulterjuri jew ta’ impjieg, permezz ta’ (i) l-għoti ta’ kwalifiki (ċertifikati, diplomi jew titoli), (ii) il-validazzjoni ta’ tagħlim mhux formali u informali, (iii) l-għoti ta’ ekwivalenza, kreditu jew eżenzjonijiet;
                  
               
                     (l)
                  
                  
                     
                        “kreditu” tfisser konferma li parti minn kwalifika, li tkun tikkonsisti minn sett koerenti ta’ eżiti tat-tagħlim, tkun ġiet vvalutata u vvalidata minn awtorità kompetenti, skont standard maqbul; il-kreditu jingħata minn awtoritajiet kompetenti meta l-individwu jkun kiseb l-eżiti tat-tagħlim definiti, kif attestat minn valutazzjonijiet xierqa u jistgħu jiġu espressi b’valur kwantitattiv (eż. krediti jew punti ta’ kreditu) li juri stima tal-ħidma tipikament meħtieġa minn individwu biex jikseb l-eżiti tat-tagħlim relatati;
                  
               
                     (m)
                  
                  
                     
                        “sistemi ta’ kreditu” tfisser għodda ta’ trasparenza biex jiġi ffaċilitat ir-rikonoxximent ta’ kreditu/i. Fost l-oħrajn, dawn is-sistemi jistgħu jinkludu ekwivalenzi, eżenzjonijiet, unitajiet/moduli li jistgħu jiġu akkumulati u ttrasferiti, l-awtonomija tal-fornituri li jistgħu jindividwalizzaw il-perkorsi u l-validazzjoni tat-tagħlim mhux formali u informali;
                  
               
                     (n)
                  
                  
                     
                        “trasferiment tal-krediti” tfisser il-proċess li bih individwu jkun jista’ jakkumula l-krediti f’kuntest partikolari u dawn jiġu vvalutati u rikonoxxuti f’kuntest ieħor.
                  
               
      
         ANNESS II
         Deskritturi li jiddefinixxu l-livelli tal-Qafas Ewropew tal-Kwalifiki (QEK)
         
                     Kull wieħed mit-8 livelli huwa definit b’sett ta’ deskritturi li jindikaw l-eżiti tat-tagħlim rilevanti għall-kwalifiki f’dak il-livell fi kwalunkwe sistema tal-kwalifiki.
                  
               
                      
                  
                  
                     Għarfien
                  
                  
                     Ħiliet
                  
                  
                     Responsabbiltà u awtonomija
                  
               
                      
                  
                  
                     Fil-kuntest tal-QEK, l-għarfien jiġi deskritt bħala teoretiku u/jew fattwali.
                  
                  
                     Fil-kuntest tal-QEK, il-ħiliet jiġu deskritti bħala konjittivi (peress li jinvolvu l-użu tal-loġika, l-intwizzjoni u l-ħsieb kreattiv) u prattiċi (peress li jinvolvu l-kapaċità manwali u l-użu ta’ metodi, materjal, għodda u strumenti).
                  
                  
                     Fil-kuntest tal-QEK, ir-responsabbiltà u l-awtonomija jiġu deskritti bħala l-kapaċità ta’ min jitgħallem li japplika l-għarfien u l-ħiliet b’mod awtonomu u b’responsabbiltà
                  
               
                     Livell 1
                     L-eżiti tat-tagħlim rilevanti għal-Livell 1 huma
                  
                  
                     għarfien ġenerali bażiku
                  
                  
                     ħiliet bażiċi meħtieġa għat-twettiq ta’ kompiti sempliċi
                  
                  
                     xogħol jew studju taħt superviżjoni diretta f’kuntest strutturat
                  
               
                     Livell 2
                     L-eżiti tat-tagħlim rilevanti għal-Livell 2 huma
                  
                  
                     għarfien fattwali bażiku dwar qasam ta’ xogħol jew studju
                  
                  
                     ħiliet konjittivi u prattiċi bażiċi meħtieġa biex l-informazzjoni rilevanti tintuża biex jitwettqu kompiti u jissolvew problemi ta’ rutina permezz tal-użu ta’ regoli u għodod sempliċi
                  
                  
                     xogħol jew studju taħt superviżjoni iżda b’ċerta awtonomija
                  
               
                     Livell 3
                     L-eżiti tat-tagħlim rilevanti għal-Livell 3 huma
                  
                  
                     għarfien tal-fatti, il-prinċipji, il-proċessi u l-kunċetti ġenerali, f’qasam ta’ xogħol jew studju
                  
                  
                     firxa ta’ ħiliet konjittivi u prattiċi meħtieġa biex jitwettqu kompiti u jissolvew problemi billi jintgħażlu u jitħaddmu metodi, għodod, materjal u informazzjoni bażiċi
                  
                  
                     teħid ta’ responsabbiltà għat-twettiq ta’ kompiti fix-xogħol jew fl-istudju
                     adattament tal-imġiba personali għaċ-ċirkostanzi biex jissolvew il-problemi
                  
               
                     Livell 4
                     L-eżiti tat-tagħlim rilevanti għal-Livell 4 huma
                  
                  
                     għarfien fattwali u teoretiku f’kuntesti wesgħin f’qasam ta’ xogħol jew studju
                  
                  
                     firxa tal-ħiliet konjittivi u prattiċi meħtieġa biex jinstabu soluzzjonijiet għal problemi speċifiċi f’qasam ta’ xogħol jew studju
                  
                  
                     kapaċità li wieħed imexxi lilu nnifsu skont il-linji gwida tal-kuntesti tax-xogħol jew tal-istudju li ħafna drabi jkunu prevedibbli, iżda jistgħu jinbidlu
                     superviżjoni tax-xogħol ta’ rutina ta’ ħaddieħor, filwaqt li tittieħed ċerta responsabbiltà għall-evalwazzjoni u t-titjib ta’ attivitajiet tax-xogħol jew tal-istudju
                  
               
                     Livell 5 (*1)
                     
                     L-eżiti tat-tagħlim rilevanti għal-Livell 5 huma
                  
                  
                     għarfien komprensiv, speċjalizzat, fattwali u teoretiku f’qasam ta’ xogħol jew studju u fehim tal-limiti ta’ dak l-għarfien
                  
                  
                     firxa komprensiva tal-ħiliet konjittivi u prattiċi meħtieġa biex jiġu żviluppati soluzzjonijiet kreattivi għal problemi astratti
                  
                  
                     kapaċità ta’ tmexxija u superviżjoni f’kuntesti ta’ attivitajiet ta’ xogħol jew studju li jinbidlu b’mod imprevedibbli
                     rieżami u żvilupp tal-prestazzjoni personali u ta’ persuni oħrajn
                  
               
                     Livell 6 (*2)
                     
                     L-eżiti tat-tagħlim rilevanti għal-Livell 6 huma
                  
                  
                     għarfien avvanzat ta’ qasam ta’ xogħol jew studju, li jinvolvi fehim kritiku ta’ teoriji u prinċipji
                  
                  
                     ħiliet avvanzati li juru ħakma tas-suġġett u innovazzjoni, li huma meħtieġa biex jiġu solvuti problemi kumplessi u imprevedibbli f’qasam ta’ xogħol jew studju speċjalizzat
                  
                  
                     kapaċità li wieħed imexxi attivitajiet jew proġetti tekniċi jew professjonali kumplessi, filwaqt li jieħu responsabbiltà għat-teħid ta’ deċiżjonijiet f’kuntesti ta’ xogħol jew studju imprevedibbli
                     teħid ta’ responsabbiltà għat-tmexxija tal-iżvilupp professjonali ta’ individwi u gruppi
                  
               
                     Livell 7 (*3)
                     
                     L-eżiti tat-tagħlim rilevanti għal-Livell 7 huma
                  
                  
                     għarfien speċjalizzat ferm, li parti minnu tkun fost l-aktar prominenti f’qasam ta’ xogħol jew studju, li fuqu jissejsu l-ħsieb u/jew ir-riċerka oriġinali
                     moħħ kritiku b’rabta ma’ kwistjonijiet ta’ għarfien f’qasam partikolari u fl-interfaċċa bejn oqsma differenti
                  
                  
                     ħiliet speċjalizzati fir-riżoluzzjoni ta’ problemi li huma meħtieġa fir-riċerka u/jew fl-innovazzjoni biex jiġu żviluppati għarfien u proċeduri ġodda u biex jiġi integrat l-għarfien minn oqsma differenti
                  
                  
                     tmexxija u t-trasformazzjoni ta’ kuntesti ta’ xogħol jew studju li huma kumplessi, imprevedibbli u li jeħtieġu approċċi strateġiċi ġodda
                     teħid ta’ responsabbiltà għall-kontribut mogħti lill-għarfien u l-prattika professjonali u/jew għar-rieżami tal-prestazzjoni strateġika tat-timijiet
                  
               
                     Livell 8 (*4)
                     
                     L-eżiti tat-tagħlim rilevanti għal-Livell 8 huma
                  
                  
                     għarfien mill-aktar avvanzat f’qasam ta’ xogħol jew studju u fl-interfaċċa bejn żewġ oqsma
                  
                  
                     l-aktar ħiliet u tekniki avvanzati u speċjalizzati, inklużi s-sinteżi u l-evalwazzjoni, meħtieġa biex tinstab soluzzjoni għal problemi kritiċi fir-riċerka u/jew fl-innovazzjoni u biex jitwessgħu u jissawru mill-ġdid l-għarfien jew il-prattiki professjonali eżistenti
                  
                  
                     turija ta’ ammont sostanzjali ta’ awtorità, innovazzjoni, awtonomija, integrità akkademika u professjonali u impenn sostnut favur l-iżvilupp ta’ ideat jew proċessi ġodda bħala prijorità f’kuntesti ta’ xogħol jew studju, inkluża r-riċerka
                  
               
                     Il-Qafas tal-Kwalifiki taż-Żona Ewropea tal-Edukazzjoni Għolja jipprevedi deskritturi għal tliet ċikli maqbula mill-Ministri responsabbli għall-edukazzjoni għolja waqt il-laqgħa li kellhom f’Bergen f’Mejju 2005 fil-kuntest tal-proċess ta’ Bolonja. Kull deskrittur taċ-ċiklu jagħti dikjarazzjoni ġenerika tal-aspettattivi tipiċi tal-kisbiet u tal-kapaċitajiet assoċjati mal-kwalifiki li jirrappreżentaw it-tmiem ta’ dak iċ-ċiklu.
                  
               
            (*1)  Id-deskrittur għaċ-ċiklu qasir żviluppat mill-Inizjattiva Konġunta dwar il-Kwalità bħala parti mill-proċess ta’ Bolonja, (li jista’ jkun fi ħdan l-ewwel ċiklu jew marbut miegħu), jikkorrispondi għall-eżiti tat-tagħlim għal-livell 5 tal-QEK.
         
            (*2)  Id-deskrittur għall-ewwel ċiklu jikkorrispondi għall-eżiti tat-tagħlim għal-livell 6 tal-QEK.
         
            (*3)  Id-deskrittur għat-tieni ċiklu jikkorrispondi għall-eżiti tat-tagħlim għal-livell 7 tal-QEK.
         
            (*4)  Id-deskrittur għat-tielet ċiklu jikkorrispondi għall-eżiti tat-tagħlim għal-livell 8 tal-QEK.
      
      
         ANNESS III
         Kriterji u proċeduri għar-referenzjar tal-oqfsa jew is-sistemi nazzjonali tal-kwalifiki għall-Qafas Ewropew tal-Kwalifiki (QEK)
         
                     1.
                  
                  
                     Ir-responsabbiltajiet u/jew il-kompetenza legali ta’ kull korp nazzjonali rilevanti involut fil-proċess tar-referenzjar ġew stabbiliti b’mod ċar u ppubblikati mill-awtoritajiet kompetenti.
                  
               
                     2.
                  
                  
                     Hemm rabta ċara u evidenti bejn il-livelli tal-kwalifiki fl-oqfsa jew is-sistemi nazzjonali tal-kwalifiki u d-deskritturi tal-livelli tal-QEK.
                  
               
                     3.
                  
                  
                     L-oqfsa jew is-sistemi nazzjonali tal-kwalifiki u l-kwalifiki tagħhom huma bbażati fuq il-prinċipju u l-objettiv tal-eżiti tat-tagħlim u marbuta mal-arranġamenti għall-validazzjoni tat-tagħlim mhux formali u informali u, fejn adatt, mas-sistemi ta’ kreditu.
                  
               
                     4.
                  
                  
                     Il-proċeduri għall-inklużjoni tal-kwalifiki fil-qafas nazzjonali tal-kwalifiki jew biex jiġi deskritt il-post fejn ingħataw il-kwalifiki fis-sistema nazzjonali tal-kwalifiki, huma trasparenti.
                  
               
                     5.
                  
                  
                     Is-sistema/i nazzjonali tal-assigurazzjoni tal-kwalità għall-edukazzjoni u t-taħriġ tirreferi/jirreferu għall-oqfsa jew is-sistemi nazzjonali tal-kwalifiki u huma konsistenti mal-prinċipji marbutin mal-assigurazzjoni tal-kwalità kif jispeċifika l-Anness IV għal din ir-Rakkomandazzjoni.
                  
               
                     6.
                  
                  
                     Il-proċess tar-referenzjar għandu jinkludi l-ftehim imsemmi tal-korpi rilevanti responsabbli għall-assigurazzjoni tal-kwalità li r-rapport tar-referenzjar huwa konsistenti mal-arranġamenti, id-dispożizzjonijiet u l-prattika nazzjonali rilevanti dwar l-assigurazzjoni tal-kwalità.
                  
               
                     7.
                  
                  
                     Il-proċess tar-referenzjar għandu jinvolvi esperti internazzjonali u r-rapporti tar-referenzjar għandu jkun fihom dikjarazzjoni bil-miktub ta’ mill-inqas żewġ esperti internazzjonali minn żewġ pajjiżi differenti dwar il-proċess tar-referenzjar.
                  
               
                     8.
                  
                  
                     L-awtorità jew l-awtoritajiet kompetenti għandhom jiċċertifikaw ir-riferenza tal-oqfsa jew is-sistemi nazzjonali tal-kwalifiki mal-QEK. L-awtoritajiet kompetenti, inkluż il-Punti ta’ Koordinazzjoni Nazzjonali tal-QEK, għandhom jippubblikaw rapport komprensiv li jiddeskrivi r-referenzjar u jagħti l-evidenza li ssostnih, u dan ir-rapport għandu jindirizza kull wieħed mill-kriterji, separatament. Dan l-istess rapport jista’ jintuża għall-awtoċertifikazzjoni mal-Qafas tal-Kwalifiki taż-Żona Ewropea tal-Edukazzjoni Għolja, f’konformità mal-kriterji dwar l-awtoċertifikazzjoni ta’ dan il-Qafas.
                  
               
                     9.
                  
                  
                     Fi żmien 6 xhur mir-referenzjar jew l-aġġornament tar-rapport tar-referenzjar, l-Istati Membri u pajjiżi parteċipanti oħra għandhom jippubblikaw ir-rapport tar-referenzjar u jipprovdu informazzjoni rilevanti għall-finijiet ta’ tqabbil fuq il-portal Ewropew rilevanti.
                  
               
                     10.
                  
                  
                     Wara l-proċess tar-referenzjar, id-dokumenti kollha li jkunu għadhom kif inħarġu li jkunu relatati mal-kwalifiki li huma parti mill-oqfsa jew is-sistemi nazzjonali tal-kwalifiki (eż. ċertifikati, diplomi, supplimenti għaċ-ċertifikati, supplimenti għad-diplomi) u/jew ir-reġistri tal-kwalifiki li joħorġu mill-awtoritajiet kompetenti jenħtieġ li jinkludu referenza ċara, permezz tal-oqfsa jew is-sistemi nazzjonali tal-kwalifiki, għal-livell adatt tal-QEK.
                  
               
      
         ANNESS IV
         Il-prinċipji tal-assigurazzjoni tal-kwalità għal kwalifiki li huma parti mill-oqfsa jew is-sistemi nazzjonali tal-kwalifiki li jagħmlu referenza għall-Qafas Ewropew tal-Kwalifiki (QEK)
         Jenħtieġ li kull kwalifika b’livell tal-QEK tiġi soġġetta għal assigurazzjoni tal-kwalità biex tissaħħaħ il-fiduċja fil-kwalità u fil-livell tal-kwalifiki.
         F’konformità maċ-ċirkostanzi nazzjonali u b’kont meħud tad-differenzi settorjali, jenħtieġ li l-assigurazzjoni tal-kwalità tal-kwalifiki b’livell tal-QEK (1)
             (2):
         
                     1.
                  
                  
                     tindirizza t-tfassil tal-kwalifiki kif ukoll l-applikazzjoni tal-approċċ ibbażat fuq l-eżiti tat-tagħlim;
                  
               
                     2.
                  
                  
                     tiżgura valutazzjoni valida u affidabbli skont standards maqbula u trasparenti bbażati fuq l-eżiti tat-tagħlim u tindirizza l-proċess taċ-ċertifikazzjoni;
                  
               
                     3.
                  
                  
                     tikkonsisti minn mekkaniżmi ta’ rispons u proċeduri għal titjib kontinwu;
                  
               
                     4.
                  
                  
                     tinvolvi lill-partijiet ikkonċernata rilevanti kollha f’kull stadju tal-proċess;
                  
               
                     5.
                  
                  
                     tikkonsisti f’metodi ta’ evalwazzjoni konsistenti, li jassoċjaw l-awtovalutazzjoni u r-rieżami estern;
                  
               
                     6.
                  
                  
                     tkun parti integrali mill-ġestjoni interna, inkluż l-attivitajiet sottokuntrattati, tal-korpi li joħorġu l-kwalifiki b’livell tal-QEK;
                  
               
                     7.
                  
                  
                     tkun ibbażata fuq objettivi, standards u linji gwida ċari u li jistgħu jitkejlu;
                  
               
                     8.
                  
                  
                     tkun appoġġata b’riżorsi xierqa;
                  
               
                     9.
                  
                  
                     tinkludi rieżami regolari ta’ korpi jew aġenziji ta’ monitoraġġ esterni eżistenti, li jwettqu l-assigurazzjoni tal-kwalità;
                  
               
                     10.
                  
                  
                     tinkludi l-aċċessibbiltà elettronika tar-riżultati tal-evalwazzjoni.
                  
               
            (1)  Dawn il-prinċipji komuni huma kompatibbli għalkollox mal-Istandards u l-Linji Gwida Ewropej (ESG) għall-Assigurazzjoni tal-Kwalità fiż-Żona Ewropea tal-Edukazzjoni Għolja u mal-Qafas Ewropew ta’ Referenza tal-Assigurazzjoni tal-Kwalità fl-ETV (EQAVET).
         
            (2)  Skont iċ-ċirkostanzi nazzjonali, dawn il-prinċipji ma jistgħux japplikaw għall-edukazzjoni ġenerali.
      
      
         ANNESS V
         Prinċipji għas-sistemi ta’ kreditu relatati mal-oqfsa jew is-sistemi nazzjonali tal-kwalifiki li jagħmlu referenza għall-Qafas Ewropew tal-Kwalifiki (QEK) (1)
         
         Permezz tal-użu tal-approċċ ibbażat fuq l-eżiti tat-tagħlim, jenħtieġ li l-QEK u l-oqfsa jew is-sistemi nazzjonali tal-kwalifiki jappoġġaw aħjar lill-individwi meta jiġu biex jiċċaqalqu (i) bejn il-livelli differenti tal-edukazzjoni u t-taħriġ, (ii) fis-setturi tal-edukazzjoni u t-taħriġ u bejniethom, (iii) mill-edukazzjoni u t-taħriġ għas-suq tax-xogħol u (iv) fil-pajjiż u barra mill-pajjiż. Mingħajr preġudizzju għad-deċiżjonijiet nazzjonali biex (i) isir użu mis-sistemi ta’ kreditu u (ii) biex issir korrelazzjoni bejnhom u l-oqfsa jew is-sistemi nazzjonali tal-kwalifiki, jenħtieġ li fejn xieraq, is-sistemi ta’ kreditu differenti jaħdmu flimkien ma’ oqfsa jew sistemi nazzjonali tal-kwalifiki biex jappoġġaw it-transizzjonijiet u jiffaċilitaw il-progress. Għal dan il-għan jenħtieġ li, fejn xieraq, is-sistemi ta’ kreditu marbuta mal-oqfsa jew is-sistemi nazzjonali tal-kwalifiki, jirrispettaw il-prinċipji li ġejjin:
         
                     1.
                  
                  
                     Jenħtieġ li s-sistemi ta’ kreditu jappoġġaw perkorsi ta’ tagħlim flessibbli, għall-ġid tal-individwi li qegħdin jitgħallmu.
                  
               
                     2.
                  
                  
                     Waqt it-tfassil u l-iżvilupp tal-kwalifiki, jenħtieġ li l-approċċ ibbażat fuq l-eżiti tat-tagħlim jintuża sistematikament biex jiffaċilita t-trasferiment ta’ (komponenti ta’) kwalifiki u l-progress fit-tagħlim.
                  
               
                     3.
                  
                  
                     Jenħtieġ li s-sistemi ta’ kreditu jiffaċilitaw it-trasferiment tal-eżiti tat-tagħlim u l-progress ta’ min jitgħallem lil hinn mill-fruntieri istituzzjonali u nazzjonali.
                  
               
                     4.
                  
                  
                     Jenħtieġ li s-sistemi ta’ kreditu jissejsu fuq assigurazzjoni tal-kwalità espliċita u trasparenti.
                  
               
                     5.
                  
                  
                     Jenħtieġ li l-kreditu li jinkiseb minn individwu jiġi dokumentat, filwaqt li jissemmew l-eżiti tat-tagħlim miksuba, l-isem tal-istituzzjoni kompetenti għall-għoti tal-kreditu u, fejn rilevanti, il-valur relatat tal-kreditu.
                  
               
                     6.
                  
                  
                     Jenħtieġ li s-sistemi tal-akkumulazzjoni u t-trasferiment tal-krediti jfittxu sinerġiji mal-arranġamenti għall-validazzjoni tat-tagħlim preċedenti, filwaqt li flimkien jaħdmu biex jiffaċilitaw u jippromwovu t-trasferiment u l-progress.
                  
               
                     7.
                  
                  
                     Jenħtieġ li s-sistemi ta’ kreditu jiġu żviluppati u mtejba permezz ta’ kooperazzjoni fost il-partijiet ikkonċernati fil-livell nazzjonali u tal-Unjoni li jkun xieraq.
                  
               
            (1)  Dawn il-prinċipji komuni huma kompatibbli għalkollox mas-Sistema Ewropea għall-Akkumulazzjoni u t-Trasferiment ta’ Krediti (ECTS) u s-Sistema Ewropea ta’ Kredits għall-Edukazzjoni u t-Taħriġ Vokazzjonali (ECVET).
      
      
         ANNESS VI
         Elementi għal spazji riservati għad-data għall-pubblikazzjoni elettronika ta’ informazzjoni dwar kwalifiki b’livell tal-QEK
         
                     
                        DATA
                     
                  
                  
                     
                        Meħtieġa/Fakultattiva
                     
                  
               
                     Titlu tal-kwalifika
                  
                  
                     Meħtieġa
                  
               
                     Qasam (*1)
                     
                  
                  
                     Meħtieġa
                  
               
                     Pajjiż/Reġjun (kodiċi)
                  
                  
                     Meħtieġa
                  
               
                     Livell tal-QEK
                  
                  
                     Meħtieġa
                  
               
                     Deskrizzjoni tal-kwalifika (*3)
                     
                  
                  
                     Jew
                  
                  
                     Għarfien
                  
                  
                     Meħtieġa
                  
               
                     Ħiliet
                  
                  
                     Meħtieġa
                  
               
                     Responsabbiltà u awtonomija
                  
                  
                     Meħtieġa
                  
               
                     Jew inkella
                  
                  
                     Spazju miftuħ riservat għal test li jiddeskrivi dak li mistenni jkun jaf, jifhem jew kapaċi jagħmel min jitgħallem
                  
                  
                     Meħtieġa
                  
               
                     Korp li joħroġ il-kwalifika jew awtorità kompetenti (*2)
                     
                  
                  
                      
                  
                  
                     Meħtieġa
                  
               
                     Punti ta’ kreditu/xogħol nozzjonali meħtieġ biex jinkisbu l-eżiti tat-tagħlim
                  
                  
                      
                  
                  
                     Fakultattiva
                  
               
                     Proċessi interni għall-assigurazzjoni tal-kwalità
                  
                  
                      
                  
                  
                     Fakultattiva
                  
               
                     Korp regolatorju estern/korp estern responsabbli għall-assigurazzjoni tal-kwalità
                  
                  
                      
                  
                  
                     Fakultattiva
                  
               
                     Aktar informazzjoni dwar il-kwalifika
                  
                  
                      
                  
                  
                     Fakultattiva
                  
               
                     Sors tal-informazzjoni
                  
                  
                      
                  
                  
                     Fakultattiva
                  
               
                     Link għas-supplimenti rilevanti
                  
                  
                      
                  
                  
                     Fakultattiva
                  
               
                     URL tal-kwalifika
                  
                  
                      
                  
                  
                     Fakultattiva
                  
               
                     Lingwa tal-informazzjoni (kodiċi)
                  
                  
                      
                  
                  
                     Fakultattiva
                  
               
                     Rekwiżiti għad-dħul
                  
                  
                      
                  
                  
                     Fakultattiva
                  
               
                     Data tal-iskadenza (fejn rilevanti)
                  
                  
                      
                  
                  
                     Fakultattiva
                  
               
                     Modi kif tinkiseb il-kwalifika
                  
                  
                      
                  
                  
                     Fakultattiva
                  
               
                     Rabta mal-professjonijiet jew l-oqsma professjonali
                  
                  
                      
                  
                  
                     Fakultattiva
                  
               
            (*1)  ISCED FoET2013
         
            (*2)  L-informazzjoni minima meħtieġa dwar il-korp li joħroġ il-kwalifika jew l-awtorità kompetenti tagħmilha eħfef li wieħed isib informazzjoni dwaru jew dwarha, li tkun tinkludi ismu jew isimha, jew fejn applikabbli isem il-grupp ta’ korpi li joħorġu l-kwalifiki jew ta’ awtoritajiet kompetenti, flimkien mal-URL jew l-informazzjoni ta’ kuntatt.
         
            (*3)  Din id-deskrizzjoni għandha tikkonsisti minn spazji miftuħa riżervati għat-test, mingħajr ebda użu preskritt ta’ terminoloġija standard u l-ebda obbligu li l-Istati Membri jittraduċu d-deskrizzjoni għal lingwi oħra tal-UE.